cyanic-selkie/wikianc huggingface dataset:
MS «Uranus» (1925)
Historie
Skipet vart bygt ved Trosvik Verksted i Brevik og kosta kring 600 000 kroner då det vart levert i juni 1925. Den første prøveturen vart utført 19. juni 1925. Skipet gjekk inn i godsruta mellom Oslo og Kirkenes med kring 50 anløpsstader. «Uranus» kom til Bergen første gongen 26. juni på veg nordover.
10. oktober 1927 grunnstøytte «Uranus» på veg inn Oslofjorden, og vart liggande eit døgn på grunna før det ved flo sjø kom flott att. Skipet fekk ingen skadar og var raskt i rute att.
Vinteren 1930-1931 var «Uranus» igjen på ei grunne. Det skjedde på reise ut frå Svolvær mellom Vakenet og Kjeøyland. «Uranus» gav fire støyt i fløyta for å markere at det var på veg ut den reglementerte leia, men då dei var komen inn i sundet, oppdaga dei eit motgåande skip midt i sundet. I følgje hamnereglementet skulle skip utafor sundet venta til utgåande fartøy var passert, men det skjedde ikkje her. Det motgåande skipet var Det Vesterålske Dampskibsselskab sitt. For å unngå kollisjon, valde «Uranus» å manøvrere unna og kom då så nær Vakenet at dei rørte grunna der. Det var mørkt og noko dårleg sikt med sørvestleg kuling då dette skjedde. «Uranus» fekk skadar for 13 000 kroner og BDS gjekk til søksmål mot VDS. I Lofoten sjørett vart BDS tilkjent ein tredjedel av beløpet frå VDS.
I november 1933 var «Uranus» nok ein gong på grunn. Det skjedde då det var på veg sørover frå Tromsø og var komen like sørom Finnkåna på Helgeland, nord for Sandnessjøen. Skipet fekk botnskade og måtte i slipp for å få reparert skadane.
16. mars 1940 fekk «Uranus» ein skade under lossing ved Vaksdal og vart dei første dagane i april 1940 lagt i dokk i Bergen for å reparere skaden. Dermed var skipet i Bergen då tyskarane invaderte Noreg nokre dagar seinare, 9. april 1940. Skipet hamna slik i heimeflåten, og i starten av krigen gjekk skipet fortsatt i godsruta si. 19. juli 1940 skal skipet ha blitt angripe av allierte fly, og det same skjedde igjen 26. mai 1942. I tillegg gjekk skipet på grunn 17. august 1941 og 31. desember 1941. Ingen av desse hendingane førte til større skadar.
Grunnstøytinga 31. desember 1941 står omtalt i avisene. Skipet grunnstøytte ved Kvasheim sør for Obrestad fyr i dårleg sikt. Dykkarar undersøkte skipet i Stavanger, og nokre naglar var blitt sprengt, men det var elles lite skade.
Ein gong seint i 1942 eller tidleg i 1943 fekk «Uranus» ein motorskade då veivakslingen var brekt av. Skipet vart då taksert til ein verdi av 920 000 kroner i skadelidd tilstand. På grunn av mangel på drivstoff mot slutten av krigen, låg «Uranus» ofte i opplag. I mai 1945 kom skipet attende i fast fart att og var blant dei første skipa som førte forsyningar frå Oslo til Nord-Noreg etter den tyske kapitulasjonen.
5. juli 1948 grunnstøytte «Uranus» på Svartskjær i Stoksund i tåke på reise Bergen til Tromsø med stykkgods. Skipet stod på grunn og det vart gjort forsøk på å berge skipet med hjelp av bergingsfartøyet. Dagen etter sokk derimot «Uranus» og vart liggande på 50–60 meters djupne. Det meste av lasta, som hovudsakleg bestod av mjølvarer, vart berga før skipet sokk. Skipet vart totalt havarert.
Skipet
I 1930 vart det sett inn straumlinjeror.
II Zw 96
II Zw 96, ZW II 96, CGCG 448-020 eller 2MASX J20572362+1707445 er eit system av vekselverkande galaksar som ligg rundt 500 millionar lysår unna jorda i stjernebiletet Delfinen. Regionar av eksplosiv og ny stjernedanning heng som lange trådliknande strukturar mellom galaksekjernane til dei tidlegare galaksane. II Zw 96 har enno ikkje nådd det seinare stadiet av samansmelting der det kan kallast eit ultra-lyssterkt system.
Schipbeek
Schipbeek er ei elv i Nederland og ei av sideelvane til IJssel. Elva er òg ei forsetjing av Buurser Beek.
Den verkelege kjelda til Schipbeek ligg i Tyskland, vest i Nordrhein-Westfalen, i Ahauser Aa, som Alstätter Aa, Buurser Beek og til slutt Schipbeek er forbunde med.
Vikersund
Vikersund er ein tettstad som er kommunesenter i Modum kommune i Viken. Staden ligg ved innsjøen Tyrifjorden og Randsfjordbanen og Riksveg 35 går gjennom Vikersund. Museumsjarnbanen Krøderbanen går frå Vikersund til Krøderen. Vikersundbakken ligg i området.
Den etiopiske kalenderen
Den etiopiske kalenderen (amharisk የኢትዮጵያ ዘመን አቆጣጠር ) er den viktigaste kalendren i bruk i Etiopia. Kalenderen deler året inn i 12 månader à 30 dagar. I tillegg har han ein ekstra kort månad kalla ppagume på berre fem dagar til vanleg, men seks dagar i år som er skotår.
Den etiopiske kalenderen har som den julianske kalenderen skotår kvart fjerde år utan unntak. Han er basert på den koptiske kalenderen, som igjen er basert på den gamle egyptiske kalenderen, men med eit anna utgangspunkt og derfor andre årstal.
Nyårsdag (1. meskerem) i den etiopiske kalenderen fell normalt på same dag som 11. september i den gregorianske kalenderen. Rett etter skotår fell den etiopiske nyårsdagen på den 12. september i den gregorianske kalenderen. Mellom 11. (12.) september og 31. desember ligg årstalet i den etiopiske kalenderen sju år etter den gregorianske. Ettersom den etiopiske kalenderen tar utgangspunkt i året for Kristi fødsel, stammer denne skilnaden frå ei revidering av Jesu fødselsår som vart vedtatt i Konstantinopel og som spreidde seg til heile det kristne Europa på 600-talet. Etiopiarane heldt fast på det tidlegare årstalet. År 2000 etter etiopisk kalender begynte altså den 12. september 2007 etter gregoriansk kalender. År 2008 begynte den 12. september 2015 etter gregoriansk tidsrekning.
Månader
Desse datoane gjeld mellom mars 1900 og februar 2100, fordi den etiopiske kalenderen har desse åra som skotår, medan den gregorianske ikkje har det.
988
988 (romartal CMLXXXVIII)
329 Svea
329 Svea er ein hovudbelteasteroide. Han blei oppdaga den 21. mars 1892 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Shireelva
Shireelva (Shire er uttalt /ʃiːrɛ/, også skrive Chire og Shiré) er ei elv i det sørlege Malawi og sentrale Mosambik. Shire er den viktigaste elva i Malawi og er 402 km lang. Ho renn frå den sørlege enden av Malawisjøen til ho går inn i Zambezi i Mosambik.
Ein demning ved Liwonde regulerer vasstilsiget frå Malawisjøen. Eit rikt dyreliv som elefantar, flodhestar, krokodillar og antiloper er avhengige av plantar som veks på elvebreiddene.
Westland District
Geografi
Westland District består av ei lang og tynn stripe land mellom fjellkjeda Søralpane og Tasmanhavet. Dei lægreliggjande områda nær kysten er ei blanding av beitemarker og temperert regnskog. Den austlege delen av distriktet er bratt og fjell-lendt. Mange mindre elver renn ned frå fjella.
Westland er ein av dei mest sparsamt busette delane av landet, med ei flatevidd på 11 880,19 km², og eit folketal på 8 403 menneske ved folketeljinga i 2006. Omkring 45 % av innbyggjarane bur i Hokitika (3500). Dei resterande 55 % bur i mindre busetnadar, som til dømes Ross, Franz Josef og Haast, eller på landsbygda.
I nord dannar elva Taramakau River, den største i distriktet, grensa mot Grey District. Fjellrekkja Søralpane markerer den austlege grensa. Ei kort grense mot sør går mellom Westland og Fiordland, som ligg i Southland District. Det går ingen vegar over denne grensa.
Økonomi
I dei tidlege åra av busetnad i Westland var gull ei viktig vare, og fekk skjerparar til å strøyma inn i området. Etter at det vart slutt på gullet, gjekk dei som vart verande over til beitedrift. Til skilnad frå dei nordlegare delane av West Coast har ikkje Westland hatt drift av kolgruver. I seinare år har turisme vorte ein stadig viktigare næringsveg.
Historie
Westland var opphavleg ein del av Canterbury Province, administrert frå Christchurch på austkysten. Den eksplosjonsarta folketilveksten som følgje av gullrushet, saman med vanskar med reiser og kommunikasjon over Søralpane, førte først til danninga av eit særskilt «Westland County», seinare til den formelle separasjonen av Westland frå Canterbury for å danna den kortvarige Westland Province (1873 - 1876). Westland Province omfatta også den noverande sørlege delen av Grey District med provinsgrensa ved elvene Grey og Arnold. Greymouth låg i Westland Province, Cobden på den nordlege elvebreidda til Grey River, i Nelson Province.
Etter at ordninga med provinsstyre vart avskaffa i 1876, vart eit nytt Westland County danna innanfor grovt sett dei dei same grensene som den gamle provinsen. Om lag på denne tida tok folketalet til å gå attende, sett i høve til resten av landet, ettersom dei lettast tilgjengelege gullførekomstane byrja å tømmast, og tilhøva elles var langt frå gunstige for jordbruk. Lokalstyresmaktene gjorde omlandet til Greymouth på båe sider av Grey River om til Greymouth Borough og Grey County, og til slutt til Grey District, som inneheld delar av båe dei historiske provinsane.
Westland, som ei lokalstyrt eining, kom stort sett intakt ut av lokalstyrereformene på 1980- og -90talet, berre med endringa frå eit County til eit Distrikt med tillegg av busetnaden Hokitika.
I seinare år har folketalet byrja å auka snøggare på grunn av at «livsstilstilreisande» flytter inn i distriktet.
Guden Jupiter
Jupiter eller Jovius er namnet på den øvste romerske guden. Han svarer til Zevs i gresk mytologi. Under namnet Jupiter Optimus Maximus var han den særskilde guden for den romerske staten, lovane og den sosiale ordenen.
Jupiter har gjeve namn til den største planeten i solsystemet vårt.
Sysle i Modum
Sysle er ein tettstad med i Modum kommune i Viken. Riksveg 280 går forbi staden.
Walker Nunatak
Walker Nunatak er ein liten nunatak i Antarktis som ligg 10 nautiske mil (18 km) aust for Branson Nunatak i austkanten i Framnesfjella i Mac. Robertson Land. Han vart fotografert av ANARE (Australian National Antarctic Research Expeditions) i 1962, og sett av eit hundesledelag frå ANARE i januar 1963. Nunataken vart namngjeven av Australian Antarctic Names and Medals Committee (ANCA) og kalla opp etter K.G. Walker, ein assisterande kokk ved Mawson-stasjonen i 1962 og medlem av sledelaget.
Rello
Rello er ein kommune i Castilla y León, nord i Spania.
Carl Jeppesen
Carl Jeppesen var ein norsk-dansk politikar for Arbeidarpartiet, oppvaksen i København. Jeppesen var leiar av Arbeidarpartiet i to periodar på 1890-talet. Han var redaktør i avisa Social-Demokraten og ordførar i Kristiania 1917–1919.
Atzara
Atzara (sardisk Atzàra) er ein kommune i provinsen Nuoro i regionen Sardinia i Italia. Han har 1 133 innbyggjarar og ligg i ei høgd på 553 meter over havet.
Sandnessundbrua
Sandnessundbrua er ei bru som kryssar Sandnessundet mellom Tromsøya og Kvaløya i Troms. Ho er ei av to bruer i Tromsø. Sandnessundbrua er 1220 meter lang, lengste spenn er 150 meter, og seglingshøgda er 41 meter. Brua har 36 spenn.
Sandnessundbrua vart offisielt opna av kronprins Harald den 26. juni 1974, men brua var opna for trafikk alt 21. desember 1973. Brua kosta 36 millionar kroner. Det var innkrevjing av bompengar på brua fram til 1. mai 1982. Brua er ein del av riksveg 862.
IRAS 18090+0130
IRAS 18090+0130 eller 2MASX J18113342+0131427 er eit par av vekselverkande spiralgalaksar som ligg rundt 550 millionar lysår unna jorda i stjernebiletet Slangeberaren. Båe galaksane i systemet er delvis formørka av støvbanar.
USS «Theodore Roosevelt» (CVN-71)
USS «Theodore Roosevelt» er det fjerde hangarskipet i Nimitz-klassa i den amerikanske marinen. Skipet er oppkalla etter den amerikanske presidenten Theodore Roosevelt.
Na
Na na, eller NA kan syne til:
25. mai
25. mai er den 145. dagen i den gregorianske kalenderen (146. under skotår). Det er 220 dagar att av året.
Døde
mai
Cricket
Cricket er ein lagsport for to lag, kvar med elleve spelarar. Sporten blir spela med ball og balltre, og målet er å få fleire poeng enn motstandaren. Kvart lag har ein eller to omgangar der laget er inne og slår etter ballen for å få poeng, medan utelaget freistar å få dei ut og unngå at innelaget får poeng. Spelet sluttar med ein gong eit lag har fleire poeng enn det andre, noko som gjer det vanskeleg å forklare resultatet. Andre årsaker til at sporten er ukjend i Noreg er lange kampar (landskampar, eller Test-kampar, blir spela over fem dagar), dei mange pausane, og den kompliserte terminologien som aldri har vore omsett ordentleg til norsk.
Gangen i spelet
Ein cricketkamp blir delt opp i ein eller to omgangar per lag, avhengig av kor lang tid laga har til å spele kampen. Ein-dagskampar blir spela med ein omgang per lag, kampar med to omgangar per lag kan spelast over alt frå to til seks dagar.
Båe laga har ein kaptein utnemnd før kampen byrjar, og kapteinane slår kron og mynt om kven som skal velje kva lag som skal vere inne fyrst. Kapteinen som vinn myntkastet, avgjer så om han vil vere inne eller ute, og sender inn sine to fyrste slagmenn. Utelaget vel så ein bowlar til å bowle ballen mot slagmannen og spelet kan byrje.
Å bowle i cricket betyr at ein kastar ballen utan å rette ut olbogen medan ein kastar. Bowleren spring opp mot den eine enden av spelestripa, ei 20-meters stripe i midten av den langrunde bana, og bowlar ballen mot den andre enden av stripa, der den eine slagmannen står. Han prøver å unngå å bli ute ved at ballen treffer pinnane, at nokon tek pol, eller på andre måtar. Han vil òg, om det er råd, treffe ballen med balltreet og slå han ut av rekkjevidd for spelarane på utelaget, slik at han og den andre slagmannen kan krysse spelestripa og få poeng, eller slik at ballen kryssar sida på bana og gjev poeng.
Ein bowlar gjer seks lovlege kast på rad (ein "over" eller "runde", på norsk) før han må byte og gje ballen til ein annan bowlar, som kastar frå den andre enden av spelestripa. Domaren seier ifrå når bowlaren har kasta ein runde, og han må fullføre runden om han ikkje er skadd.
Slik held spelet fram. Når ein slagmann er ute, kjem ein ny slagmann frå innelaget inn på bana og erstattar han, til alle dei 11 innespelarane er bruka opp og berre ein spelar er att på bana. Det må alltid vere to slagmenn på bana, så når den tiende spelaren er ute, er omgangen over. Laga byter så plass, og så held spelet fram på same måte.
To-omgangscricket
For å unngå eit uavgjort resultat, kan kvart lag kva tid som helst stoppe å vere inne (erklære omgangen ferdig) for å gje seg sjølv sjansen til å få det andre laget ut for mindre enn dei sjølve har scora og vinne kampen.
Shishi middelskule
Shishi middelskule (forenkla kinesisk 石室中学，文翁石室，, pinyin shíshì zhōngxúe, wén wēng shíshì) ligg i Chengdu i Sìchuan i Kina. Han vart grunnlagd mellom 143 f.Kr. og 141 f.Kr. i Handynastiet av Wen Weng, og er den første lokale offentlege skulen i Kina. Han er også verdas eldste ungdomsskule. Shishi tyder ‘steinhus’ på kinesisk, og viser til korleis skulen vart bygd.
Cricket
Ein-omgangscricket
I ein-omgangscricket er båe laga sine omgangar avgrensa til eit bestemt tal på rundar (s.d.). I landskamper er dette talet stort sett 50. Innelaget i fyrste omgang er altså inne til 50 rundar er over eller til omgangen deira er ferdig ved at ti mann er ute. Utelaget kjem så inn, og prøver så å få fleire løp enn motstandarane. Viss dei klarar det på sine 50 rundar, har dei vunne kampen med så mange mann som dei har att, som skildra over. Viss dei ikkje klarer det på 50 rundar, eller omgangen er over på annan måte, vinn motstandarane med skilnaden mellom de to laga sine poengsummar.
Shishi middelskule
Shishi middelskule vart Chengdu normalskule (成都师范学堂) under det nye utdaningssystemet som vart innført i 1902 og sidan Chengdu middelskule (成都府中学) i 1904. Han vart nemnt om att (til Chengdu Shishi middelskule (成都石室中学)) i 1948. Han rangerer mellom dei 100 øvste middelskulane (7.–9. klasse) i Kina.
Cricket
Bane
Ei cricketbane er rund eller elliptisk, avhengig av korleis banemennene vil ha ho. I midten av bana er ei rektangulær spelestripe der springinga og kastinga skjer, som skildra ovanfor. Det er gjerne to sirklar rundt spelestripa - den eine sirkelen markerer grensa mellom indre og ytre bane, noko som har lite å seie om ein ikkje spelar einomgangscricket, men som kan hjelpe til med å skildre kor ballen endar opp. Den ytste sirkelen markerer sidene på bana. Slår ein ballen over denne sida, kan innelaget score poeng for eit sideslag.
Shishi middelskule
Kappestriden mellom elevane frå dei lågare klassetrinna i Chengdu om å komme inn ved Shishi er intens. For mange elevar er opptak ved Shishi ein heider til like med opptak ved universitet og gjev makelaust høve til å motta betre undervising enn vanleg i kjernefag. Dei fleste elevar ved Shishi skåra mellom dei øvste 10 % samanlikna med andre elevar ved avgangseksamen for den lågare middelskulen. For dei som ikkje skåra tilstrekkeleg høgt på eksamen, og som har høgare innkome enn gjennomsnittet, finst FEC-programmet. FEC-programmet, som vert drive av ein kinesisk føretaksmann, nyttar utanlandske engelsklærarar for å hjelpe utvalde elevar med ekstra engelskundervisning.
Cricket
Bane
På spelestripa er det òg nokre linjer - dei formar eit rektangel som bowlaren må stå innanfor når han bowlar ballen. Gjer han ikkje det, blir det poeng til motstandaren og eit "ikkje-kast", slik at bowlaren må bowle på nytt, og dette kastet blir ikkje talt som eitt av seks i ein runde.
Poeng
Innelaget scorar eitt poeng for kvar gong dei to slagmennene kryssar spelestripa. Båe slagmennene må ha balltreet sitt innanfor lina på sida si før eit poeng kan bli scora. I teorien kan eit lag score uendeleg mange poeng på denne måten - til dømes viss ballen set seg fast i eit tre innanfor bana.
Poenga for løp og sideslag blir alltid godskrivne "poengkontoen" til slagmannen viss ballen har treft balltreet fyrst. Talet på poeng ein slagmann har slege på ein omgang blir notert på resultattavla. I tillegg til desse kjem ekstrapoeng.
Ekstrapoeng
Ekstrapoeng blir ikkje kreditert nokon slagmann, men går i rada for "ekstrapoeng" på resultattavla, og tel på laget sin totale poengsum. Det er fire ulike måtar å score ekstrapoeng på.
Oseania
Oseania er den minste av dei sju verdsdelane, og består hovudsakleg av øyar. Han er òg den av dei permanent busette verdsdelane med lågast folketal.
Cricket
Slagmannen ute
Ein slagmann kan òg, på kva som helst tidspunkt, forlate spelet (eng. retire) - men han kan då ikkje kome attende og spele. Er han skadd, kan han skrivast opp som forlaten, skadd (eng. retired hurt), og han kan då kome attende på bana om han kjenner seg i stand til det.
Oseania
Øyområda Polynesia, Melanesia og Mikronesia og kontinentet Australia høyrer med til verdsdelen.
Cricket
Slagmannen ute
Ein slagmann kan ikkje vere ute gjennom pol, slått, kropp før gjerde, stumped eller hit wicket viss bowlaren har kasta eit ikkje-kast. Han kan heller ikkje vere ute gjennom slått, kropp før gjerde eller slå ballen to gonger viss bowlaren har kasta eit breitt kast.
Oseania
Klima
Australia og New Zealand med nærliggande øyar, og til dels òg Ny-Guinea, har klimatilhøve som til ein viss grad er prega av kontinentalitet og av at store fjellområde påverkar nedbørfordelinga i stor grad. Resten av Oseania har eit maritimt tropeklima med høg luftfukt, mykje nedbør og stabile temperaturar året gjennom.
Cricket
Historie
Former av cricket har vore spela heilt sidan 1100-talet. Namnet kjem kanskje av det flamske ordet for pinne, krick, eller eit fransk ord for ein type kølle, criquet, som kanskje også har gjeve opphav til ordet krokket.
Oseania
Klima
Sjøtemperaturen er ein dominerande faktor og er stort sett over 27 °C, til dels over 28 °C gjennom mesteparten av året. Han aukar stort sett frå aust mot vest og når dei høgaste verdiane lengst vest. Passatvinden er det rådande vindsystemet både sør og nord for ekvator og driv den sørlege og den nordlege ekvatorialstraumen som fører varmt vatn mot Australia og Ny-Guinea og mot eit tilsvarande område nord for ekvator. Nedbøren kjem stort sett som regnbyer som oppstår over det varme havet og vert forsterka av heving mot høgare terreng. Dei større og fjellrike øyane får mest nedbør. Nedbøren er fordelt over heile året, men er gjerne størst i sommarhalvåret på den vedkomande halvkula.
Cricket
Historie
Cricket voks sakte i popularitet, spesielt gjennom veddemål. Engelske grevskap byrja å spele kampar mot kvarandre, den fyrste registrerte er i 1744 mellom Kent og Hampshire. Den fyrste landskampen blei spela i 1844 mellom USA og Canada i New Jersey, og i 1877 spela England sin fyrste landskamp mot Australia. Spelet var særs populært i dei britiske koloniane på slutten av 1800-talet, og landskamper (i to-omgangsforma) blei etter kvart sett fast. England og Australia har til dømes spela om Ashes-urna (ei urne som inneheld oska av eit gjerde som blei brent til minne om Englands fyrste tap mot Australia på heimebane) sidan 1882.
Oseania
Klima
Dei monotone vêrtilhøva vert stundom brotne av tropiske syklonar (syklonar, orkanar eller tyfonar) som følgjer baner frå aust mot vest. Dei syklonutsette områda ligg 5-10 grader eller meir frå ekvator. Lågtrykka oppstår oftast når det er ettersommar eller haust på kvar halvkule. Dei fleste av øyane har lokale vindforhold som er prega av terrenget og den daglege temperaturvariasjonen over land (solgangsbris). Ein kan ofte sjå øyane på lang avstand i form av skyer, såkalla «atollskyer», som tårnar seg opp over det varme landet.
Cricket
Historie
Cricket hadde sin store æra i mellomkrigstida, då mange av dei beste spelarane - t.d. Donald Bradman og Len Hutton - spela, og landskampane blei sett på som storhendingar. Klubben med landslag blei òg utvida frå tre (England, Australia og Sør-Afrika) til seks (inkludert dei karibiske øyane, New Zealand og India) i denne perioden, og nye taktikkar - t.d. Bodyline, ein taktikk som gjekk ut på å bowle harde, snøgge ballar mot slagmannen, slik at han skulle bli skremt inn til å gje utespelarane sjansar til å ta pol.
Oseania
Klima
I periodar på 5 til 10 år skjer det ei omlegging av passat- og straumsystemet under El Niño. Passaten vert då svekka, og det vert til dels vestavind i tropesonen, noko som heng saman med høgare lufttrykk enn normalt i vest. Det varme havvatnet vert då driven mot aust og fører til omfattande klimaforstyrringar i Sør-Amerika.
Cricket
Historie
Etter den andre verdskrigen gjekk interessa for spelet noko ned, mykje på grunn av kjedelege, uavgjort-skapande taktikkar. Det internasjonale cricketrådet (ICC) avgjorde å freiste med ein-omgangscricket, som kunne vere over på ein dag. Dette blei likevel ikkje nokon stor suksess før den australske TV-guruen Kerry Packer tok tak i formatet. Han fekk spelarane til å kle seg i farga landslagsdrakter (tidlegare hadde alle spela i kvitt), han innførte òg flaumlys på kampane i si World Series turnering, og han byrja å løne spelarane betre for prestasjonane på bana.
Jekktralle
Jekktralle er reiskap som vert nytta for å flytta pallar. Jekktraller har små hjul og kan berre nyttast på plant og hardt underlag som til dømes betonggolv. Dei vert vanlegvis berre nytta for å flytta pallar over små avstandar der det er trongt og vanskeleg å koma til med gaffeltruck.
Cricket
Historie
Spelet held fram med å fornye seg, med nye reglar for korleis ballen skal kastast, innbytarreglar i ein-omgangscricket, og andre nyvinningar for å fylgje med i tida. I 2005 er spelet populært i alle landa på det indiske subkontinentet, Englands suksess i femdagarslandskampar har gjort at folk i England òg er interessert, og i Australia - som har det beste landslaget i verda for tida - er det ein av fire store tilskodaridrettar.
Kvalsundtunnelen
Kvalsundtunnelen er ein undersjøisk tunnel som bind saman øyene Kvaløya og Ringvassøya i Troms fylke. Han er ein del av Riksveg 863 som går frå Kvaløysletta i Tromsø kommune til Vanna i Karlsøy kommune. Kvalsundtunnelen vart opna i 1988.
Cricket
Landskampar
Det har vore landskampar i cricket sidan 1844, då USA spela mot Canada. Den kampen blei aldri godteken som offisiell, og den fyrste offisielle to-omgangskampen blei spela i mars 1877 mellom England og Australia i Melbourne. Offisielle to-omgangskampar blir kalla "Test-kampar" (Test matches), og under dei 131 åra til utgangen av 2008 har laga spela i alt 1 903 Test-kampar. Landslag drog oftast på turnéar til andre land for å spele landskampar, med fleire landskampar på ein turné, i tillegg til kampar mot regionslag. Ofte arrangerer ein "seriar" med kampar mellom to lag, og det viktigaste er å vinne serien - t.d. Ashes mellom England og Australia, som oftast går over fem Test-kampar, og den som vinn flest kampar tek trofeet. Dette systemet har dei halde på i Test-kampar til i dag, noko som gjer at det er vanskeleg å kåre det beste Test-laget - ein held ikkje VM i Test cricket, som ein har i mange andre idrettar.
Det dei har er eit meisterskap som mest kan samanliknast med FIFA-rankinga i fotball - alle resultata sidan august fire år før tel, og gode resultat mot dei beste laga gjev fleire poeng enn gode resultat mot dei dårlegaste laga. Dette systemet har likevel gjeve nokre merkelege resultat - mellom anna var Sør-Afrika "meister" ifylgje denne rangeringa mellom januar og mai 2003, sjølv om dei hadde tapt fem av seks kampar mot Australia berre eit år før, og Sør-Afrikas eine siger kom når kampserien allereie var avgjort.
Etter dette vart systemet endra, og Australia har vore meister sidan. Australia tapte berre ein serie mellom 2003 og september 2008, borte mot England i 2005, noko de retta opp med fem sigrar av fem moglege under heimeserien 18 månader seinare. Hausten 2008 tapte Australia borte for India, og deretter heime mot Sør-Afrika, slik at deira status som verdsmeister var truga. Berre nokre få månader seinare vann laget to av tre kampar under serien i Sør-Afrika, og dimed held dei framleis fyrsteplassen. Det er og sett opp ein landskampplan mellom dei ti laga som får lov til å spele Test-cricket - Australia, New Zealand, India, Pakistan, Sri Lanka, Bangladesh, Sør-Afrika, Zimbabwe, England og Karibien.
VM i ein-omgangscricket har blitt arrangert sidan 1971, og Australia har vunne flest gonger, med fire - 1987, 1999, 2003 og 2007. Karibia vann dei fyrste to meisterskapane, medan India, Pakistan og Sri Lanka har vunne ein meisterskap kvar. Landslaga kvalifiserer seg for VM gjennom kvalifiseringsturneringar, ofte arrangert på nøytral bane, men dei ti Test-laga er direkte kvalifisert for VM. Kenya var òg kvalifisert for 2007, medan Bermuda, Canada, Irland, Nederland og Skottland kom med etter kvalifisering. I 2011 kutta ein ned til 14 lag, og Bermuda og Skottland blei slegne ut i kvalifiseringa.
Ellers blir seriar i ein-omgangscricket spela på same måte som i Test-cricket, anten før eller etter Test-kampane blir spela. Sør-Afrika leiar for tida verdsrangeringa, rett føre Australia og India. Ein landskamp mellom, til dømes, Noreg og Sverige vil ikkje få offisiell status som landskamp - pr. 2009 har 16 lag landskampstatus: dei ti Test-laga, dei fire laga som kvalifiserte seg for VM 2011, og femte- og sjettelaget i kvalifiseringa, Afghanistan og Skottland. Ein kamp sin status blir til sjuande og sist bestemt av ICC, som styrer over internasjonal cricket.
Innanlands kampar
Alle dei ti Test-laga har ein innanlands serie med to-omgangskampar - sjølv om Bangladesh berre har hatt det i nokre få år. Stort sett er det regionlag - som representerer eit fylke - som spelar i desse seriane, med unnatak av Pakistan, der lag ofte blir sponsa av private firma (men her har dei òg regionlag), og Sri Lanka, der dei har ein serie med klubbar som i fotball. Dei kvalitativt beste seriane er Australias Pura Cup, Sør-Afrikas SuperSport Series og Englands County Championship.
Ein-omgangscricket har mykje større popularitet, sidan det er lettare å spele som amatør (ein treng ikkje ta fri frå arbeidet for å spele ein kamp som berre varar i ein dag). Difor er det ein-omgangsserie i nesten alle landa som er medlem av ICC - inkludert Noreg. Ein-omgangsseriar i Test-landa er òg ganske populære, med tilskodartal rundt 5 000, sjølv om klubbane i England har sett seg nøydde til å introdusere ein ny turnering med 20-rundars-kampar (Twenty20 Cup) som har gjeve store inntekter. I 2003 introduserte ein dette formatet, og det har sidan blitt eksportert til Sør-Afrika, Sri Lanka og Pakistan.
Cricket i Noreg
Cricket har vore spela i Noreg sidan 1970-talet, då innvandringa frå Pakistan skaut fart. Noreg melde seg likevel ikkje inn i ICC før i 2000, og dei spela ei turnering i Austerrike to månader etter, som dei vann. Noregs landslag vann faktisk 16 kampar på rad, før dei tapte for Italia i B-EM i Belgia i 2004. Det blir spela ein serie med 40-rundars-kampar i Oslo-området, med lag frå Drammen til Nordstrand, og det finst tre baner - ei på Ekeberg, ei på Stovner og ei i Drammen. Mohammad Zeeshan Ali som gjorde to omgangar over 100 og tok ut 16 mann med ballen i C-EM i Austerrike i 2003, og difor kan seiast å vere ein "all-rounder", og kastaren Majid Zia Butt, som tok tre mann for 11 poeng imot då Noreg slo Israel med 149 poeng i B-EM.
Lena Jensen
Lena Jensen er ein norsk politikar for SV. Ho vart innvalt på Stortinget frå Troms i 2001 og vart gjenvalt i 2005. Ho sat i Kyrkje-, utdannings- og forskningskomiteen. Jensen har eit uferdig hovudfag i sosiologi.
990
990 (romartal CMXC)
Teleskoplastar
Teleskoplastar er ei nærskyld maskin til gaffeltruckar, hjullastarar og mobilkraner. Teleskoplastarar har ein gaffel plassert på enden av ein teleskopisk bom som kan skuvast ut og trekkjast saman hydraulisk .. Maskinane finst i mange ulike storleikar, frå små, lette maskinar som vert nytta innan jordbruk til store, kraftige maskinar som vert nytta til tunge løft på byggeplassar og liknande. Teleskoplastarar har ofte store hjul og firehjulsdrift, slik at dei kan nyttast på ujamnt og sleipt underlag. Nokre teleskoplastarar er utstyrte med firehjulsstyring, slik at dei kan nyttast der det er trongt om plassen.
Tilleggsutstyr
I staden for gaffel kan teleskoplastarar verta utstyrte med grus/jordskuffe og nyttast til lett anleggsarbeid. Utstyrte med ein forlengarbom kan dei nyttast til å løfta byggjematerialar. Det finst òg mannskapskorger som gjer dei i stand til å lyfta mannskap, men dei kan ikkje verta manøvrert like nøyaktig som kraner som står på støttelabbar.
Austis
Austis (sardisk: Aùstis) er ein kommune i Italia som ligg i provinsen Nuoro i regionen Sardinia. Han har 820 innbyggjarar og ligg i ei høgd på 737 meter over havet.
Ardahan
Ardahan (armensk Արդահան, Ardagan) er ein by nordaust i Tyrkia, nær grensa til Georgia. Byen har kring 16 000 innbyggjarar.
Ole Georg Gjøsteen
Ole Georg Gjøsteen var ein norsk instrumentmakar og politikar for Arbeiderpartiet. Gjøsteen voks opp på Stord. Han var leiar av Arbeidarpartiet i åra 1892-1893. Johan Gjøstein var ein yngre bror.
Ardahan
Klima
Ardahan har eit fuktig kontinentalklima (Köppen si klimaklassifisering: Dfb), med varme og korte somrar med kjølige netter og særs kalde vintrar. Det kjem mykje snø om vinteren her. Den normale årstemperaturen er 3,7°C. Varmerekoden er 35 ºC den 29. august 1998, medan kulderekorden er -37,8 ºC den 14. februar 1976.
Lou Barlow
Louis Knox Barlow er ein amerikansk musikar som blir sett på som ein av dei mest innverknadsrike songskrivarane på 90-talet. Han var ein av pionerane i lo-fi-stilen som nett hadde vakse fram, der ein tok opp musikken på ein 4-spors opptakar.
Lou Barlow blei fødd i Daytoni Ohio, men voks opp i Jackson i Michigan og Westfield i Massachusetts. Han starta musikkarriera i hardcore-punk-bandet Deep Wound med J Mascis. I 1983 starta dei to Dinosaur Jr., etter å ha gått lei av hardcore. Men forholdet mellom dei to førte til at Barlow forlet bandet etter utgjevinga av Bug i 1989.
Han vart med Dinosaur Jr. igjen i 2005, for ein verdsturne, og for å fronte dei tre albuma han gav ut med bandet som har blitt gjevne ut på nytt.
Jesu namnedag
Jesu namnedag vert i lutherske og katolske kyrkjer feira nyårsdagen, 1. januar, eller ein nærliggjande dag i januar. Dagen vart opphavleg feira som dagen for Jesu omskjering, og er samstundes oktaven, den åttande festdagen, i julefeiringa. I dei vestlege kyrkjene har dagen etter kvart gått over til ei feiring av Jesu namnedag, og vekta vert lagt på tydinga av namnet Jesus: «Herren frelser». Det var denne dagen Jesus fekk namnet sitt.
Salmar som er skrivne for Jesu namnedag vektlegg frelsa som ligg i Jesu namn, jf. Apostelgjerningane 4,12. Den mest kjende salmen for dagen er «Navnet Jesus» av David Welander, eit anna døme er Blix-salmen «Gamleåret seig i hav».
Valdegeña
Valdegeña er ein kommune i Castilla y León, nord i Spania.
944
944 (romartal CMXLIV)
Grønfjorden i Nordland
Grønfjorden er ein fjord i Meløy kommune i Nordland. Fjorden ligg på søraustsida av øygruppa Grønna, som har gjeve namn til fjorden, og nordvest for Ternholman og Rørstabben eller Rørstabbvær.
Fjorden har ei lengd på om lag 10 km frå sørvest til nordaust. Kalsholman fyr ligg på Ternholman. Ingen av holmane er busette.
Aust for Rødstabbvær ligg Stabbfjorden, medan Ternholmfjorden ligg sør for Ternholman. Fjorden er òg ein del av dei sørlegaste delane av Vestfjorden.
Byglandsbleke
Byglandsbleke eller berre bleke er ein reliktlaks som opphavleg var vanleg i Byglandsfjorden og vassdraget Otra. Han lever heile livet i ferskvatn og blir normalt ikkje større enn 30 cm lang. Bleka lever hovudsakleg av plankton.
Dévanos
Dévanos er ein kommune i Castilla y León, nord i Spania.
Byglandsbleke
Etter den første vassdragsreguleringa i 1905 forsvann viktige gyteområde for laksen. Rundt 1970 var stammen nesten borte grunna generell forsuring og tilslamming frå Brokkereguleringa i 1964. Ein liten bestand blei berga i 1972 og stamfisk blei sikra på fem ulike setjefiskanlegg i Sør-Noreg, mellom dei eit lokalt anlegg på Bygland. Ei rekkje uhell medførfe at det i 1973 berre var totalt 202 einsomrig bleike igjen, på Reinvoll klekkeri i Oppland.
Otteraaens Brugseierforening (OB), som har konsesjon for regulering av mellom anna Byglandsfjorden, er gjennom konsesjonsvilkår pålagt å setja ut bleike i Byglandsfjorden. II 1992 bygde OB eit moderne setjefiskanlegg, Syrtveit Fiskeanlegg, for å oppfylla konsesjonsvilkåra. Det blir årleg sett ut 100 000 yngel av bleike, hovudsakleg i sjølve Byglandsfjorden. I tillegg blir det lagt ut rognkassar med ca. 100 000 rogn for å freista å få bleika til å reprodusera naturleg. Utlegging av rognkassar er eit ledd i arbeidet som pågår i «Blekeprosjektet» som starta i 1999. Prosjektet har som mål å gjenetablera ein sjølvreproduserande blekebestand i Otra.
Ne
NE, Ne, nE og ne kan vise til:
984
984 (romartal CMLXXXIV)
José González
José Gabriel González (fødd 1978), er ein svensk singer-songwriter og gitarist busett i Göteborg, fødd i Sverige med argentinske foreldre.
González kritikerhylla debuttalbum Veneer blei sloppen i Sverige 2003 og i resten av Europa og USA 2005. Gonzaléz sin musikk kan kanskje beskrivast som eit litt meir spanskklingande Nick Drake-aktig gitarspel på nylonstreng-gitar i staden for på stålstreng-gitar. Låten "Crosses", frå EPen Crosses og seinare også albumet Veneer, kunne høyrast i den amerikanske dramaserien OC i den andre sesongens siste episode. Også hans versjon av The Knifes låt "Heartbeats" har blitt ein hit etter at den var med i ein reklamefilm for Sony Bravia
Aksaj ved Aktasj
Aksaj (russisk Аксай) er ei elv i Dagestan og Tsjetsjenia i Russland og ei av sideelvane til Aktasj. Elva er 144 km lang og har eit nedslagsfelt på.
José González
José González er også medlem i gruppa Junip, saman med Elias Araya og Tobias Winterkorn.
Aksaj ved Aktasj
Elva vert nytta til vatning og produksjon av vasskraft.
Sosial kapital
Sosial kapital er eit uttrykk for kor godt eit samfunn heng saman, og er definert som summen av den tilliten individa i ei gruppe eller eit samfunn har til kvarandre. Den sentrale premissen er at sosiale nettverk har verdi, og det avgjerande er talet på sosiale relasjonar eller kontaktar mellom menneske og kor sterk tiltrua innanfor desse relasjonane er.
Pasvik
Pasvik er ein plass i Sør-Varanger kommune i Finnmark.
Norwegian Archaeological Review
Norwegian Archaeological Review (NAR) er eit norsk arkeologisk forskingstidsskrift utgjeve på engelsk. Tidsskriftet vart skipa i 1968 etter ein idé av arkeologen Bjørn Myhre, som òg var fyrste sjefredaktør i tidsskriftet. Frå 2008 har NAR vore utgjeve av forlaget Routledge i England, eit akademisk forlag som hovudsakleg gjev ut bøker og tidsskrift innanfor faga humaniora.
Geithus
Geithus er ein tettbygd stad i Modum kommune i Viken. Staden ligg ved Drammenselva, like sørom utlaupet frå Tyrifjorden. Statistisk sentralbyrå reknar Geithus og Åmot i Modum for ein tettstad då området mellom stadane er så tett busett at stadene har vakse saman. Tettstaden Åmot/Geithus har til saman.
Det tidlegare treforedlingskonsernet Union A/S (Union Co), skipa i 1873 av Benjamin Sewell (1845-1895), hadde ein av sine papirfabrikkar på Geithus. Dei andre fabrikkane i konsernet var Union Drammen (der mellom anna Union Scene ligg no), Union Bruk i Skien, og Skotfos Bruk på Skotfoss. Alle desse fabrikkane er no avvikla.
Evangeliet etter Matteus
Evangeliet etter Matteus er eit av dei synoptiske evangelia og er i den kanoniske rekkjefølgja den første boka i Det nye testamentet. Evangeliet er etter tradisjonen skrive av apostelen Matteus. På gresk er tittelen Κατά Μαθθαίον eller Κατά Ματθαίον.
Whelan Nunatak
Whelan Nunatak er ein isolert nunatak som ligg,5 nautiske mil (9 km) nordvest for Mount Starlight i Athos Range i Prince Charles Mountains. Han vart kartlagd av ANARE (Australian National Antarctic Research Expeditions) frå flyfoto tekne av 1965. Han vart namngjeven av Australian Antarctic Names and Medals Committee (ANCA) etter R.F. Whelan, sambandsoffiser på Davis-stasjonen i 1964.
Evangeliet etter Matteus
Evangelisten Matteus vert symbolisert med eit menneske med eller utan venger (ikkje ein engel, som det ofte vert sagt).
Innhald
Matteusevangeliet inneheld fem store talar som Jesus har halde:
Det ser ut til at Matteus har strukturert evangeliet rundt desse talane, kvar tale sluttar med ein formel som viser at talen er over. Etter ei innleiing (prolog) i kapittel 1-2 følgjer fem blokkar, kvar av dei inneheld først forteljarstoff og så talestoff. Evangeliet sluttar, likt med dei andre evangelia, med eit klimaks i forteljinga om Jesu liding, død og oppstode.
Unikt for Matteus er forteljingane om Jesu fødsel og barndom, fleire likningar (til dømes skatten og perla og dei ti brurmøyane) samt ein hel del Jesuord (til dømes om jordas salt og verdas ljos eller ulv i saueham). Matteusevangeliet er og aleine om ordet om Peter som klippa. Særstoffet utgjer i alt ein fjerdedel av evangeliet. Dessutan inneheld Matteusevangeliet mange sitat frå Det gamle testamentet.
Bari Sardo
Bari Sardo (sardisk: Barì) er ein kommune i Italia som ligg i provinsen Nuoro i regionen Sardinia. Han har 3 979 innbyggjarar og ligg i ei høgd på 51 meter over havet.
Evangeliet etter Matteus
Teologi
Meir enn dei andre evangelistane legg Matteus positiv vekt på lova (sjå Bergpreika). Når israelarane ikkje godtok Jesus som Messias, vart òg "heidningane" innbodne til å ta del i Guds rike, sjå til dømes i misjonsbodet som avsluttar Matteusevangeliet.
Matteus legg òg vekt på at Jesu guddom: Engelen seier til Maria at barnet skal heite "Immanuel" som tyder "Gud med oss", Matt 1:23), Jesus lover at "der to eller tre er samla i mitt namn, der er eg mitt imellom dei" (Matt 18:20), og Jesu siste ord i evangeliet, "eg er med dykk alle dagar så lenge verda står" (Matt 28:20).
Historie
Det ser ut til at Matteus har bruka Markusevangeliet som ei kjelde, eller kanskje både Markus og Matteus har bruka eit ukjend evangelium, ofte kalla Q-kjelda, som kjelde. Første gongen Matteus vert sitert, er i Ignatios' brev som vart skrivne rundt 105-110 e.Kr.). Då var altså dette evangeliet kjent i store delar av kyrkja. Evangeliet har altså truleg vorte nedskrive ein gong mellom 65 - 100 e.Kr. Fleire av breva i Det nye testamentet, som er datert mellom 50 og 80 e.Kr., viser til Jesu undervisning slik ho er framstilt i Matteusevangeliet. Blant anna må forfattaren av Jakobs brev ha kjend innhaldet i Bergpreika. Det er uklart om desse nytestamentlege skrifta byggjer på minnet eller munnlege tradisjonar, eller om dei byggjer på framstillinga i evangeliet etter Matteus.
Stad
Det er vanskeleg å avgjere kor evangeliet er forfatta, men det kan vere skrive i Syria, gjerne i Antiokia (dagens Antakya). Antiokia hadde ei stor jødisk forsamling, og der voks det relativt tidleg fram ein stor kristen kyrkjelyd (jf Apostelgjerningane kap. 11).
Målgruppe
Den sterke tilknytinga til Det gamle testamentet og fleire jødiske trekk ved evangeliet gjer det sannsynleg at forfattaren har hatt jødekristne som målgruppe, men ikkje nødvendigvis ein spesiell kristen kyrkjelyd.
Det malawiske flagget
Det malawiske flagget er ein vassrett trikolor i raudt, svart og grønt med ei stilisert sol i kvitt midt på. Det blei teke i bruk i Malawi i 2010.
Flagget blei føreslått av regjeringa den 29. juli 2010, og innført som nytt offisielt flagg i Malawi den 31. juli same året. Opposisjonen i Malawi gjorde rettsleg motstand mot endringa av flagget. Presidenten i Malawi, Bingu wa Mutharika, godtok likevel det nye flagget.
Flagget i Malawi 1964–2010
Den tidlegare utforminga av flagget blei teke i bruk 6. juli 1964, då Malawi lik mange andre afrikanske land fekk sjølvstende frå europeiske kolonimakter. Den oppstigande sola i det øvste feltet stod for det afrikanske fridomshåpet. Det svarte feltet stod for folket på kontinentet, det raude for martyrane i fridomskampen, og det grøne for naturen.
Steve Ovett
Stephen Michael James Ovett, kjend som Steve Ovett, er ein tidlegare britisk friidrettsutøvar frå Brighton. Han vart olympisk meister på 800 m i 1980 og europameister på 1500 m i 1978.
Al
Al har fleire tydingar.
Steve Ovett
Aktiv
Ovett overraska og tok sølvmedaljen på 800 meter i europameisterskapen 1974, bak suverene Luciano Sušanj frå Jugoslavia. To år seinare vart han nummer fem på same distansen under dei olympiske leikane i Montreal. Frå 1977 var han verdas beste 1500-meterløpar, noko han viste prov for då i september vann IAAF-finalen i Düsseldorf på britisk rekord 3.34,4. Fram til den olympiske finalen i 1980 vann han samtlege 1500-meterløp han deltok i. Ovett vart europameister på 1500 meter i 1978, og tok nok ein gong sølvmedaljen på 800 meter.
Under Sommar-OL 1980 i Moskva vann Ovett gullet på 800 meter, framom landsmannnen Sebastian Coe. Dei to britane kniva i fleire år om å vere verdseinar på mellomdistansane, men berre fattige sju gongar møttest dei i direkte tevling. På spesialdistansen 1500 meter måtte Ovett nøye seg med bronse, bak nettopp Coe og austtyske Jürgen Straub. På tampen av OL-sesongen sette han ny verdsrekord på 1500 m med 3.31,3.
I 1981-sesongen veksla Ovett og Coe på å sette verdsrekord på «ei engelsk mil». Utan å møtest i løp, forbetra Coe verdsrekorden to gongar og Ovett ein gong i mellomtida, alt saman i løpet av ni døgn. Sesongen etter var Ovett noko plaga av skade, men 4. september 1983 gjorde han i Rieti sitt livs løp på 1500 m og forbetra verdsrekorden til 3.30,7. Under OL 1984 i Los Angeles sleit han med astma og enda sist i finalen på 800 meter. Han kvalifiserte seg også til finalen på 1500 meter, der han «sprakk» ei runde før målgang.
Ovett la opp i 1990. Han er i dag busett i Australia.
Pensjon
Pensjon er eit samleuttrykk for ei rekke offentlege og private ytingar som har det til felles at dei skal gje kompensasjon for bortfall av arbeidsinntekt eller mangel på slik inntekt enten ved varig yrkeshemmande sjukdom eller ved oppnådd avtalt alder.
Det norske folketrygdsystemet dekkjer behov i dei fleste livsfasar. Som pensjonsordning dekkjer det alder ved alderspensjonen og uførepensjonen om ein vert ufør. Dei offentlege pensjonene vert administrerte av Folketrygda. For å få full alderspensjon i Noreg krevst det etter at ein har budd i Riket i 40 år frå og med det kalenderåret ein fylte 17 år. Ordinær pensjonsalder er 67 år.
952
952 (romartal CMLII)
Pensjon
Tenestepensjonar vart først innført for offentleg tilsette, og tilsvarande ordningar finst i mange private bedrifter. Tenestepensjonar med skattefordel kan vera foretakspensjonar (ytingspensjonar) eller innskotspensjonar, og betalast ut frå fylte 67 år. Etter innføringa av obligatorisk tenestepensjon (OTP) i 2006, vil dei aller fleste få utbetalt ein viss tenestepensjon. Dei fleste nye tenestepensjonsordningane oppretta etter innføringa av OTP, er innskotspensjonar.
Særaldersgrenser for særskilde yrkesgrupper gjev òg høve til pensjonering før fylte 67 år.
Reliktlaks
Reliktlaks er lakseartar som held til heile livet i ferskvatn. Desse stammar frå vanleg laks som blei verande i avstengte innsjøar og tilpassa seg livet der, og blir difor kalla relikt.
USS «Harry S. Truman» (CVN-75)
USS «Harry S. Truman» er nummer åtte i serien av store hangarskip (Nimitz-klassa) til den amerikanske marinen. Skipet er kalla opp etter Harry S. Truman, den trettitredje presidenten til USA. Kjølen vart strekt ved «Newport News Shipbuilding» den 29. november 1993, og vart døpt den 7. september 1996
USS «Harry S. Truman» var flaggskipet i den amerikanske marinen si innsatsstyrke for å gjenvinne lov og orden i områda etter herjingane åt Orkanen Katrina.
Al Rayyan
Al-Rayyan (arabisk الريان) er den største kommunen i Qatar. Al Rayyan tyder «vatningskjelda» og i forhold til islam òg «ei himmeldør». Den største busetnaden er byen med same namn. Al-Rayyan grensar til kommunane:
Al Rayyan kommune vart skapt som ein sjølvstendig kommune i 1979. Av dei viktigaste områda og distrikta i Al Rayyan kommune finn ein Al-Wajba, al-Shakab, al-Rayyan, Maeedher, al-Ghorafa, Ein Khaled, Marrikh, al-Shahaniya, al-Khurayb, al-Nasraniya, al-Outouriya, al-Jamilya og Aldoha.
I 2004 vart Al Jumaliyah kommune ein del av Al Rayyan kommune. Jarayan al Batnah vart delt mellom kommunane Al Rayyan og Al Wakrah.
Administrasjon
Al Rayyan kommune vart grunnlagd i 1972. Al Rayyan kommune er delt inn følgjande administrative soner:
Idrett
Al-Rayyan Sports Club har lag innan fleire idrettar som fotball, basketball, volleyball, handball og bordtennis. Klubben vart grunnlagd i 1967 og har vunne mange meisterskap innan desse idrettane. Al-Rayyan Sports Club held til i Ahmed bin Ali stadion. Stadionet har ein kapasitet på 21 282 tilskodarar og det er planlagt ei utviding til 44 740 tilskodarar for fotball-VM 2022.
Venskapsbyar
Al Rayyan er venskapsby med:
Ürgüp
Ürgüp (gresk Προκόπιο, Prokópio eller Προκόπι, Prokópi, osmantyrkisk Burgut Kalesi) er ein by og eit distrikt i provinsen Nevşehir i Sentral-Anatolia i Tyrkia. Han ligg i den historiske regionen i Kappadokia, og nær grottene Göremekyrkjene. Byen har krnig 18 000 innbyggjarar, medan distriktet har nær 35 000 innbyggjarar (2010). Byen ligg 1043 meter over havet.
Ürgüp er kjend for det kjende hotellet som er bygd inn i nokre grotter, for vinen som vert produsert her og for handlaga tepper.
26. mars
26. mars er den 85. dagen i den gregorianske kalenderen (86. under skotår). Det er 280 dagar att av året.
Namnedag
Helgendag i den katolske kyrkja
Utlandet
1995 - Schengen-samarbejdet træder i kraft.
Al Wakrah kommune
Al-Wakrah kommune (òg skrive Al Wakra kommune) er ein kommune i Qatar mellom Doha og Al Rayyan. Hovudbyen er Al Wakrah by.
Administrasjon
Al Wakrah kommune vart grunnlagd i 1972 og administrerer byen Al Wakrah i tillegg til andre busetnader i kommunen. Dei følgjande administrative sonane ligg i Al Wakrah kommune:
983
983 (romartal CMLXXXIII)